Είμαι ο Άλφρεντ Χίτσκοκ.
Στο παρελθόν, σας έχω δώσει πολλών ειδών ταινίες σασπένς.
Αλλά αυτή τη φορά, θέλω να δείτε κάτι διαφορετικό.
Η διαφορά βρίσκεται στο γεγονός πως αυτή είναι αληθινή ιστορία...
...απ' την αρχή μέχρι το τέλος.
Κι όμως περιέχει στοιχεία πιο παράξενα από κάθε φαντασία...
...που υπήρχε σε πολλά απ' τα θρίλερ που έχω φτιάξει μέχρι τώρα.
ΚΛΑΜΠ ΣΤΟΡΚ
Πρώτες πρωινές ώρες της 14ης Ιανουαρίου...
...1 953.
Μια μέρα που ο Κρίστοφερ Εμάνουελ Μπαλεστρέρο δε θα ξεχάσει ποτέ...
13 ΕΓΚΛΗΜΑΤΑ ΖΗΤΟΥΝ ΕΝΟΧΟ
-Τα λέμε. -Καληνύχτα.
-Καληνύχτα, κ. Ροτάντα. -Καληνύχτα, Τζον.
-Καληνύχτα, Μάνι. -Καληνύχτα, Τζον.
ΙΠΠΟΔΡΟΜΙΕΣ
ΠΑΤΕ ΠΡΩΤΗ ΘΕΣΗ ΜΕ ΤΙΜΗ ΦΟΡΝΤ
Η τράπεζα για την οικογένεια της Νέας Υόρκης
ΕΞΠΡΕΣ
Γεια, Μάνι. Πώς είναι η οικογένεια;
Καλημέρα, Σταν. Καλά, ευχαριστώ.
-Το συνηθισμένο; -Ναι.
Θα σου φέρω στο τραπέζι τις φρυγανιές.
Ευχαριστώ.
-Ρόουζ, σε ξύπνησα; -Ξύπνια ήμουν.
Τρέχει τίποτα;
Τα δόντια μου.
Δεν ήμουν συνέχεια ξύπνια.
Πονάνε, όμως, ε;
Όχι πολύ.
Πιο πολύ πονάει η τιμή τους, νομίζω.
Το απόγευμα ο οδοντογιατρός μου 'πε πόσο θα κοστίσουν.
Ναι;
300 δολάρια για τους τέσσερις φρονιμίτες.
Είναι πολλά λεφτά, αλλά με τις σημερινές τιμές...
...ίσως δεν είναι τόσο παράλογο.
Μου έκανε και μια μικρή διάλεξη περί εξέλιξης.
Φαίνεται πως μικραίνουν οι σιαγόνες της ανθρώπινης φυλής...
...και θα έχουμε λιγότερα δόντια.
Αλλά τα δόντια προηγούνται των σιαγόνων...
...κι έτσι όλοι έχουν πιο πολλά δόντια απ' ό,τι χρειάζονται.
Γι' αυτό έχω τέσσερις έγκλειστους φρονιμίτες.
Εμένα μου φαίνεσαι τέλεια.
Αν η εξέλιξη έχει προϊόν εσένα, είναι μια χαρά.
Δε χρειάζεται να παραπονιόμαστε για μερικά δόντια.
Καλά, δεν παραπονιόμαστε. Πώς τα πληρώνουμε;
Έχουμε ξαναπληρώσει μεγάλους λογαριασμούς σε γιατρούς.
Νόμιζα πως θα τελειώναμε με όλα αυτά.
Δανειζόμαστε λεφτά και για χρόνια...
...τα πληρώνουμε με δόσεις.
Είμαστε συνέχεια αδέκαροι.
Τι είναι αυτό; Σταυρόλεξο;
Παίζω ένα παιχνιδάκι.
Διαλέγω τους αυριανούς νικητές...
...και γράφω στο πλάι τα στοιχήματά μου.
Και την άλλη μέρα υπολογίζω πόσα κέρδισα ή έχασα.
Δεν ήξερα πως σ' άρεσαν τα άλογα.
Η αριθμητική μ' αρέσει.
Μάλλον επειδή είμαι μουσικός.
Οι μουσικοί πάντα γοητεύονται απ' τα μαθηματικά.
Δεν ξέρουν να διαβάζουν, αλλά ξέρουν να μετράνε.
Ωραία θα ήταν να κέρδιζες 300 δολάρια.
Η πείρα μου λέει ότι πάντα πληρώνω ό,τι αποκτώ.
Δε θα κερδίσουμε 300 δολάρια, θα τα δανειστούμε.
Κάθε φορά που πάμε να σηκωθούμε...
...κάτι έρχεται και μας ξαναρίχνει κάτω.
Έτσι είναι η ζωή, γλυκιά μου.
Νομίζω πως γενικά είμαστε τυχεροί.
-Είμαστε; -Βέβαια.
Αγαπιόμαστε...
...έχουμε δυο καλά, έξυπνα αγόρια...
...έχω μια δουλειά που μ' αρέσει.
Νομίζω πως τα πάμε αρκετά καλά, εκτός απ' τον πονόδοντο.
Όλα τα διορθώνεις.
-Είμαστε τυχεροί; -Και βέβαια.
Η μεγαλύτερη τύχη μου ήταν που σε βρήκα.
Ω, Μάνι.
Μερικές φορές φοβάμαι όταν περιμένω να γυρίσεις τις νύχτες.
Πάντα δε γυρίζω;
Καλύτερα να κοιμηθούμε.
-Μπορείς να κοιμηθείς τώρα; -Νομίζω.
-Θα καθίσεις λίγο δίπλα μου; -Βέβαια.
Ξέρεις ότι έχεις μαζέψει μερικά λεφτά;
Έχω;
-Πού; -Στην ασφάλεια ζωής.
Από τη δική μου έχω πάρει δάνειο, αλλά η δική σου είναι διαθέσιμη.
Λες να υπάρχουν αρκετά;
Πρέπει να ρωτήσω, αλλά νομίζω ότι θα φτάσουν.
-Ποιον θα ρωτήσεις; -Θα πάω το απόγευμα εκεί.
Θαυμάσια.
Μητέρα! Μητέρα!
Αυτά τα παιδιά!
Ναι, τι είναι;
Θα πεις στον Γκρεγκ να μην παίζει φυσαρμόνικα όσο μελετάω;
-Γρεγκ! Γκρεγκ! -Θα του το πεις;
-Γρέγκορι; -Ναι, μητέρα.
Μην παίζεις φυσαρμόνικα όταν παίζει ο Ρόμπερτ πιάνο.
Μα έπαιζα το ίδιο κομμάτι.
-Αυτό έπαιζε; -Έτσι νομίζει, αλλά--
Το έπαιζα!
Δε θέλω να παίζεις, κι ας είναι το ίδιο.
-Κρύβεται και κάνει θόρυβο. -Τι φασαρία είναι αυτή;
Ο Ρόμπερτ έπαιζε πιάνο και ο Γκρεγκ του χάλαγε τη μουσική.
-Όχι! -Ναι!
-Έπαιζα το ίδιο. -Δεν έπαιζες!
Ξέρεις, Μπομπ, εμένα μου φάνηκε...
...πως στο τελευταίο μέρος που έπαιζε ο Γκρεγκ...
...είχε πιάσει τη μελωδία.
-Ξαναδοκίμασε, Γκρεγκ. -Δεν μπορώ τώρα.
Μπορείς μόνο όταν παίζω εγώ.
Ξέρω ότι προσπαθεί να σ' ενοχλήσει...
...αλλά όντως έπαιξε λίγο Μότσαρτ.
-Έπαιξα! -Ναι, έπαιξες.
Κι εσύ τα πήγαινες πολύ καλά μέχρι που εκνευρίστηκες.
Έχεις πραγματικό ταλέντο...
...ίσως έχει και ο Γκρεγκ.
Δε θα 'ταν ωραία, Ρόμπερτ;
-Θα παίζετε μαζί. -Τα πήγα καλά;
Και βέβαια.
Αλλά δεν πρέπει να επηρεάζεσαι.
Κοπανάς το πιάνο και τα παρατάς.
Τα πήγαινες πολύ καλά, εκτός απ' αυτό.
Εδώ λέει πως ο Μότσαρτ το έγραψε όταν ήταν 5 χρονών.
Άρα πρέπει να μπορώ να το παίξω, αφού είμαι 8.
Εγώ είμαι 5, πρέπει να μπορώ να το γράψω.
Ακούστε τι λέω. Απόψε θα κάνουμε μάθημα μουσικής.
Ο Μπομπ στο πιάνο...
-...κι ο Γκρεγκ στη φυσαρμόνικα. -Εγώ πρώτος!
Το κάθε μάθημα θα είναι 15 λεπτά και ο Γκρεγκ--
Εμπρός;
Γεια σου, μητέρα.
Τι κάνει ο μπαμπάς;
Σήμερα;
Θα μπορούσα, αλλά έχω πρώτα μια δουλειά.
Δεν μπορώ να καθίσω πολύ.
Θα πρέπει να φύγω νωρίς.
Υποσχέθηκα στα παιδιά να τους κάνω μάθημα μουσικής...
...πριν πάω για δουλειά απόψε.
Αν έρθω κατά τις 3.30 και φύγω στις 4;
Αντίο, μητέρα.
Ο μπαμπάς δε νιώθει καλά. Θέλει να πάω από κει.
Θα πάω απ' την ασφαλιστική εταιρεία, μετά θα δω τον μπαμπά...
...και θα γυρίσω γρήγορα.
ΑΣΟΣΙΕΪΤΙΝΤ ΛΑΪΦ ΝΕΑΣ ΥΟΡΚΗΣ
-Στις 4 Ιανουαρίου απαντήσατε; -Ακριβώς.
-Μένετε στην 55η Οδό 6342; -Ναι.
Υπογράφετε εδώ, παρακαλώ;
-Μόνο αυτό έχω να κάνω; -Αυτό.
Αντίο, λοιπόν. Ευχαριστώ.
Μπορείτε να κοιτάξετε αυτό το ασφαλιστήριο...
...και να μου πείτε πόσα μπορούμε να δανειστούμε;
-Ρόουζ Μπαλεστρέρο; -Ναι, είναι η γυναίκα μου.
Μήπως...
Μπορείτε να περιμένετε να ελέγξω κάτι;
Ναι, θα περιμένω.
Μη γυρίσεις απότομα.
Δεν άκουσα.
Νομίζω πως ο άντρας στο γκισέ είναι αυτός που έχει ξανάρθει.
-Αυτός που--; -Ναι, είμαι σίγουρη.
Μις Τζέιμς;
Είναι ένας άντρας στο γκισέ...
...κι η Πέγκι νομίζει πως είναι αυτός που σας λήστεψε.
Λέει ότι θέλει να μάθει...
...πόσα μπορεί να δανειστεί απ' το συμβόλαιο της γυναίκας του.
Δεν τολμάω να κοιτάξω.
Είναι ο ίδιος άνθρωπος.
Τι θα κάνουμε;
Κοιτάξτε τον.
Δεν κοιτάζω τώρα...
...κοιτάξτε τον.
Δεν μπορώ.
Τι να του πω;
Δεν πάω στο γκισέ.
-Κοιτάξτε τον. -Νομίζω πως θα λιποθυμήσω.
Ανν.
Αυτός είναι.
Θα καθίσω εδώ.
Μίλα του για το ασφαλιστήριο.
Πες του ότι μάλλον θα πάρει το δάνειο...
...αλλά πρέπει να έρθει η ίδια η γυναίκα του.
Κύριε Μπαλεστρέρο.
-Είστε ο κ. Μπαλεστρέρο; -Ναι.
Θα σας πω αμέσως το ποσό που μπορείτε να δανειστείτε.
Αυτό το νούμερο αναλογεί στις πληρωμές τής γυναίκας σας.
Έλεγξα το ποσό.
Μάλιστα.
Το δάνειο φυσικά χρειάζεται την υπογραφή τού ασφαλισμένου.
-Πρέπει να έρθει η ίδια; -Ναι...
...η γυναίκα σας πρέπει να έρθει στο γραφείο.
Ναι, μπορεί να έρθει.
Πόσον καιρό θα κάνει να βγει το δάνειο;
Θέμα μερικών ημερών.
-Ευχαριστώ πολύ. -Χαίρομαι που σας βοήθησα.
-Έφυγε; -Ναι.
-Πού είναι η Μις Ντάφιλντ; -Με τον κ. Γουέντον.
Γι' αυτό δεν έκανε τίποτα.
Αυτός δεν ήταν που σε λήστεψε;
Είμαι σχεδόν σίγουρη. Τι λες;
Τον είδε η Μις Ντάφιλντ;
Πήγε μέσα.
Είπε ότι μπήκε με πολύ παράξενο τρόπο.
Έβαλε το χέρι στην τσέπη του...
...κι έβγαλε ένα διπλωμένο χαρτί.
Είπε πως ήθελε δάνειο από την ασφάλεια της γυναίκας του.
Θα τηλεφωνήσω στα κεντρικά.
Μπορείτε να έρθετε την Κυριακή με τον μπαμπά;
Ελπίζω να μπορούμε. Καλοσύνη σου που ήρθες τόσο δρόμο.
Τσάο, μαμά.
Θα το εκτιμούσα αν περιμένατε στα σπίτια σας.
Να μπορώ να σας βρω τις επόμενες δύο ώρες.
Πάμε να τον συλλάβουμε.
Ξέρεις τον μπαμπά. Είπε 5:30 κι είναι πάντα στην ώρα του.
Μαμά, τι ώρα θα έρθει ο μπαμπάς;
-5:30. -Ποιος είναι;
Κατά τις 5:30, νομίζω.
-Ποιος ήταν, Ρόμπερτ; -Ένας άντρας. Δεν είπε όνομα.
Τι ώρα είναι;
5:25.
Αν ανεβεί τα σκαλιά, μάλλον θα είναι αυτός.
Πώς λες να τον φωνάζουν;
Τον λένε Κρίστοφερ. Μάλλον Κρις.
Ε, Κρις.
Σε λένε Κρις;
-Εμένα φωνάζετε; -Το όνομά σου είναι...
-...Κρίς Εμάνουελ Μπαλεστρέρο; -Ναι, είναι.
Θέλουμε να σου μιλήσουμε. Αστυνομία.
-Για ποιο πράγμα; -Έλα στο τμήμα.
Μόλις γύριζα σπίτι. Να πω στη γυναίκα μου πού πάω.
Έλα και της το λες αργότερα.
-Πού; -110ο Τμήμα.
-Δε θ' αργήσουμε; -Όχι, δε θ' αργήσουμε.
-Θέλω να το πω στη γυναίκα μου. -Δεν είναι τίποτα. Θέμα ρουτίνας.
Έλα στο τμήμα και θα σου πούμε.
Βρήκα αυτόν τον άντρα έξω από μια κάβα.
Τον είδα να παίρνει αυτό χωρίς να πληρώσει.
ΝΤΕΤΕΚΤΙΒ
Κάθισε, Κρις.
-Εδώ; -Εντάξει.
Τώρα...
...φυσικά θ' αναρωτιέσαι γιατί είσαι εδώ, κ. Μπαλεστρέρο.
-Ναι, αναρωτιέμαι. -Θα σου πω τα πάντα.
Έχουν γίνει κάποιες ληστείες στην περιοχή...
...όλες απ' τον ίδιο άνθρωπο.
Οι μάρτυρες έδωσαν περιγραφές αυτού του ανθρώπου.
Μας επισημάνθηκε ότι ταιριάζεις με την περιγραφή.
-Ταιριάζω με την περιγραφή; -Ακριβώς.
-Του ληστή; -Ναι.
Είναι τρελό.
Απ' ό,τι λες, όλο το θέμα είναι ένα μεγάλο λάθος.
Γιατί με κρατάτε εδώ;
Όλα πρέπει να γίνουν σύμφωνα με συγκεκριμένη διαδικασία.
Κάποιοι κάνουν καταγγελίες. Πρέπει να τις ερευνήσουμε.
-Να δούμε αν ισχύουν. -Είμαι αθώος.
Δεν μπορούμε απλώς να δεχόμαστε το λόγο του καθενός.
Πρέπει να σε απαλλάξουμε πριν σε αφήσουμε να φύγεις.
-Πώς θα με απαλλάξετε; -Είναι θέμα ρουτίνας.
Αλλά θα σου πω κάτι.
Όποιος είναι αθώος δε χρειάζεται ν' ανησυχεί καθόλου.
Αυτός που έκανε κάτι κακό είναι που πρέπει ν' ανησυχεί.
-Υπάρχει κάτι. -Ναι;
Ποτέ δεν έχω αργήσει χωρίς να τηλεφωνήσω...
-...και είμαι πάντα συνεπής. -Θα το φροντίσουμε.
Τώρα θέλουμε να κάνεις κάτι για μας.
Θέλουμε να επισκεφθείς καναδυό μαγαζιά...
...αν δε σε πειράζει.
-Αν είναι να βοηθήσει. -Μπορεί.
Μπορεί. Πάμε.
Τι κάνεις στο Στορκ Κλαμπ;
Παίζω στην ορχήστρα. Είμαι μπασίστας.
Υποθέτω ότι θα περνάς καλά εκεί.
-Τι εννοείτε; -Γυναίκες, ποτά...
-...χορός, τέτοια πράγματα. -Δεν πίνω.
Και φυσικά δε χορεύω στο κλαμπ...
...απλώς παίζω στην ορχήστρα.
-Αυτό είναι; -Ναι, αυτό είναι.
-Ξέρεις αυτή τη γειτονιά; -Ναι, έχω περάσει.
-Έχεις πάει σ' αυτό το μαγαζί; -Στην κάβα; Όχι.
Τώρα, μπες στο μαγαζί...
...περπάτησε μέχρι το βάθος, κάνε στροφή και έλα πίσω.
-Μέσα--; -Μπες μέσα...
...φτάσε στο πίσω μέρος, κάνε στροφή και ξαναβγές.
-Δε θα φανεί περίεργο; -Καθόλου.
Απλώς μας βοηθάς.
Ο τύπος στο μαγαζί σε περιμένει.
Δε θα πω τίποτα;
Μπορείς να πεις, αν θέλεις. Δεν είναι απαραίτητο.
-Εντάξει; -Μπες στο αμάξι.
-Στου Λένι; -Ναι.
-Η γυναίκα σου έρχεται στο κλαμπ; -Όχι.
Έχουμε δυο παιδιά, αλλά κι αν δεν είχαμε--
-Κι αν δεν είχατε, τι; -Κοστίζει λεφτά.
Τι; Η είσοδος;
Όχι, δεν πληρώνεις είσοδο...
...αλλά αυτοί που πάνε εκεί είναι εύποροι.
Φοράνε ακριβά ρούχα. Τα ποτά είναι ακριβά.
Κατά καιρούς είχες λεφτά.
Όχι, ποτέ δεν είχα.
Θέλω να κάνεις το ίδιο.
-Στο μαγαζί; -Ναι, σε περιμένουν.
Μπες μέσα. Η ίδια διαδικασία.
Ένα λεπτό.
-Είσαι απ' το 110ο Τμήμα; -Ναι, κύριε.
-Μπορώ να κάνω κάτι για σας; -Όχι, τον έστειλε η αστυνομία.
Τον αναγνωρίζεις;
Σωστά, δεν ήσουν εδώ την παραμονή Χριστουγέννων.
Ήμουν όμως το Νοέμβριο, όταν ήρθε ο τύπος.
Θέλεις να κάνει άλλη μια βόλτα;
Ναι.
Μπορείς να το ξανακάνεις; Να πας μέχρι εκεί, χωρίς καπέλο;
Λοιπόν;
Δεν ξέρω.
Μπορείς να φύγεις.
Πήρατε τα ρέστα σας;
Όχι. Πες μου...
-Θα σας τηλεφωνήσω. -Εντάξει, κύριε.
Εντάξει, στο επόμενο.
Έχει περάσει μια ώρα απ' την ώρα που σας πήρα, μητέρα...
...κι ακόμα δε γύρισε.
Πρέπει να έγινε ατύχημα.
-Μητέρα! Πατέρα! -Ησυχία!
Μητέρα, έλα δω!
Θα σωπάσεις; Μιλάω στο τηλέφωνο.
Όχι, τα παιδιά είναι.
Ναι, τηλεφώνησα στα νοσοκομεία...
...αλλά δεν έχουν κανέναν που να του μοιάζει.
Δεν το συνηθίζει ο Μάνι.
Αν δεν μπορούσε να έρθει, θα τηλεφωνούσε.
Μην ανησυχείς για τον Μάνι, Ρόουζ.
Μερικές φορές ανησυχούσα...
...γιατί είναι τόσο συνεπής που δεν περιμένεις ν' αργήσει ποτέ.
Θέλουμε να σε ρωτήσουμε...
...έχεις πάει ποτέ στα γραφεία της Ασοσιέιτιντ Λάιφ στη Ν. Υόρκη...
...στο κτίριο Βίκτορ Μουρ;
Εκεί ήμουν σήμερα το απόγευμα.
Γιατί πήγες;
Ήθελα να μάθω πόσα μπορώ να δανειστώ...
...από την ασφάλεια της γυναίκας μου.
Πρέπει να φτιάξει τα δόντια της...
...κι ο οδοντογιατρός είπε πως θα στοιχίσουν 300 δολάρια.
Πήγα να ρωτήσω πόσα μπορώ να δανειστώ.
-Έχεις ξαναπάει σ' αυτό το γραφείο; -Ναι.
Έχουμε τέσσερα συμβόλαια εκεί. Η σύζυγος, εγώ και τα δυο παιδιά.
Έχουμε ένα ο καθένας. Πριν λίγο καιρό έγινε μια απεργία.
Απεργούσαν οι εισπράκτορες και πήγα στα γραφεία για να πληρώσω.
-Πριν πολύ καιρό. -Πόσο πολύ;
Πριν ένα χρόνο.
Έχεις ένα χρόνο να πας σ' αυτό το γραφείο;
-Πήγα σήμερα το απόγευμα. -Αλλά πριν απ' αυτό...
-...ήταν ένας χρόνος. -Ακριβώς.
Σήμερα θα ζητούσες δάνειο;
-Ναι. -Χρειάζεσαι λεφτά, λοιπόν;
Ναι, σας το είπα. Για τον οδοντογιατρό.
Πόσα βγάζεις τη βδομάδα στο Στορκ Κλαμπ;
-85 δολάρια. -Καθαρά;
-Ναι. -Παίζεις ιππόδρομο;
Αν παίζω;
Έχω παίξει, αλλά όχι πολλές φορές.
Πόσες;
-Τρεις, τέσσερις φορές. -Όχι περισσότερες;
-Δε νομίζω. -Δεν πας στον ιππόδρομο;
Ένας φίλος μου απ' το κλαμπ πάει στα ρεπό του...
-...κι έχω πάει μερικές φορές μαζί. -Έχεις δανειστεί ποτέ;
-Ναι, έχω. -Πότε ήταν η τελευταία φορά;
Πέρυσι το καλοκαίρι--
Δανείστηκα 50 δολάρια από την εταιρεία Χ όμγουντ Φάινανς.
-Για να πάμε διακοπές. -Τα ξόφλησες;
-Ναι. -Ήταν δύσκολο να τα ξοφλήσεις;
Υποθέτω. Πάντα είναι δύσκολο.
Πόσα χρωστάς;
-Τώρα; -Ναι, τώρα.
Όχι πολλά.
-Μερικούς λογαριασμούς. -Πόσα;
-45 δολάρια. -Μπορεί κι εκατό;
-Όχι, δεν είναι τόσα πολλά. -Λιγότερα από 100;
Λιγότερα από 50, είμαι σίγουρος.
Ίσως λιγότερα κι από 40. Κι από 30. Δεν ξέρω.
-Είναι δύσκολο να πω όταν δεν είμαι-- -Όταν δεν είσαι τι;
Κατηγορούμαι για κάτι;
Ποιος λέει ότι είμαι ληστής; Για ποια ληστεία μιλάμε;
-Δεν έχω δικαίωμα να μάθω; -Φυσικά και έχεις.
Θα σου πω.
Αναγνωρίστηκες από αρκετούς μάρτυρες...
...ως ο άνθρωπος που λήστεψε τα γραφεία τής Ασοσιέιτιντ Λάιφ...
...στο κτίριο Βίκτορ Μουρ.
Αναγνωρίστηκες ως ο άνθρωπος που τους άρπαξε 7 1 δολάρια...
...στις 18 Δεκεμβρίου και 200 δολάρια στις 9 Ιουλίου πέρυσι.
Είπαν ότι πήγες δύο φορές. Την τελευταία φορά...
...εδώ κι ένα μήνα. Δεν είναι αλήθεια αυτό;
Όχι, δεν έκανα ποτέ τίποτα--
-Έχεις ξανασυλληφθεί; -Όχι
Ποιος λέει ότι το 'κανα;
Θα έρθεις σε αντιπαράσταση με τους μάρτυρες.
Αν δεν έκανες τίποτα, δε χρειάζεται να φοβάσαι.
Θα σε διευκολύνουμε όσο γίνεται.
Έτσι ενεργούμε εδώ.
Και υπάρχει κάτι που μπορείς να κάνεις για μας...
...που θα μας διευκολύνει κι εμάς κι εσένα.
Ο τύπος που έκανε τη ληστεία έδωσε ένα σημείωμα με κεφαλαία...
...στην κοπέλα στο γκισέ.
Θα σου πω τι έγραφε εκείνο το σημείωμα.
Αν το αντιγράψεις, θα μας βοηθήσει πολύ...
...για να δούμε αν είσαι ο ίδιος άνθρωπος.
Λες ότι δεν είσαι.
Και βέβαια δεν είμαι.
Τότε δε θα έχεις τον ίδιο γραφικό χαρακτήρα.
-Θα το κάνεις; -Ναι.
Δώσ' του χαρτί και μολύβι.
Θα σου διαβάσω το σημείωμα.
-Ναι. -Έτοιμος;
Ναι.
Ένας αθώος δεν έχει τίποτα να φοβηθεί. Να το θυμάσαι.
Δεν είναι αυτό το σημείωμα. Απλώς στο λέω.
Αυτό είναι το σημείωμα:
"Σε σημαδεύω με όπλο.
Μη μιλήσεις και δε θα πάθεις κακό.
Δώσε μου τα λεφτά απ' το ταμείο."
Θέλω να είμαι δίκαιος μαζί σου...
...και θα στο πω αμέσως.
Υπάρχει κάποια ομοιότητα ανάμεσα στο γράψιμό σου και το σημείωμα.
Σωστά.
-Σε πειράζει να το ξαναγράψεις; -Όχι, κύριε.
Θέλω να σου δώσω κάθε ευκαιρία.
Το σημείωμα λέει:
"Σε σημαδεύω με όπλο.
Μη μιλήσεις και δε θα πάθεις κακό.
Δώσε μου τα λεφτά απ' το ταμείο."
Είναι απ' τα πιο περίεργα πράγματα που έχω δει.
Κοίτα εδώ.
Άσχημα τα πράγματα για σένα, Μάνι. Πραγματικά άσχημα.
Το βλέπεις αυτό;
Νομίζω πως έχεις δικαίωμα να ξέρεις και θα στο πω.
Δε θα σου κρύψω τίποτα.
Αυτά είναι τρία χαρτιά.
Το σημείωμα που έδωσε ο ληστής στην κοπέλα στο γκισέ.
Αυτό είναι το πρώτο που έγραψες με υπαγόρευσή μου...
...με τις ίδιες λέξεις.
Υπάρχει κάποια ομοιότητα, αλλά αυτό δε σημαίνει πολλά.
Οι περισσότεροι άνθρωποι γράφουν παρόμοια στα κεφαλαία.
Αλλά είχε αρκετή ομοιότητα, γι' αυτό σου ζήτησα να το ξαναγράψεις.
Και τότε, έγινε κάτι πολύ παράξενο.
Αφήνω το πρώτο σημείωμα που έγραψες...
...και σου δείχνω το δεύτερο.
Διάβασέ το μου, Μάνι. Δυνατά.
Διάβασε ακριβώς τι γράφει αυτό το χαρτί...
...το δεύτερο που έγραψες.
-Δικά σου είναι τα γράμματα; -Ναι, κύριε.
Διάβασέ το μου.
"Σε σημαδεύω με όπλο.
Μη μιλήσεις και δε θα πάθεις κακό.
Δώσε μου τα λεφτά απ' το ταμ--"
ΤΑΜ
Δε διάβασες την τελευταία λέξη.
Ήθελα να γράψω "ταμείο". Φαίνεται ότι βιάστηκα.
Άφησα έξω το Ε-Ι-Ο.
Κι ακριβώς έτσι είναι γραμμένο το σημείωμα της ληστείας.
-Πώς το εξηγείς; -Έκανα λάθος.
Το ίδιο κι ο ληστής.
Και τυχαίνει να είναι το ίδιο λάθος.
Δες αν έχουν έρθει οι μάρτυρες για την αναγνώριση.
Καλύτερα να κλείσω.
Μπορεί να προσπαθεί να με πάρει.
Εντάξει.
Αντίο.
Εντάξει, Μάνι, έλα.
Κοιτάξτε προσεκτικά τους άντρες.
Μετρήστε τους.
Κοιτάξτε τους από τα δεξιά προς τ' αριστερά.
Μετρήστε τους.
Κι όταν φτάσετε σ' αυτόν που αναγνωρίζετε...
...σταματήστε.
Ένα, δύο, τρία...
...τέσσερα.
-Είστε βέβαιη; -Απόλυτα.
-Τώρα, κυρία Τζέιμς... -Μη λέτε τ' όνομά μου.
Πολύ καλά.
Κοιτάξτε προσεκτικά τους άντρες στο άλλο δωμάτιο.
Μετρήστε τους απ' τα δεξιά.
Παρατηρήστε τους προσεκτικά.
Όταν φτάσετε σ' αυτόν που ξέρετε, σταματήστε.
Ένα, δύο, τρία...
...τέσσερα.
Είστε βέβαιη;
Ναι.
Τελειώσαμε. Δε θα σας κρατήσουμε άλλο απόψε.
Σας ευχαριστώ.
Μάνι;
Θετική αναγνώριση.
Ορίστε τα δύο σημειώματα.
Το πρωτότυπο και το αντίγραφο.
Λοιπόν, Μάνι;
-Σε φωνάζουν Μάνι, ε; -Ναι, κύριε.
-Εσύ αντέγραψες αυτό το σημείωμα; -Ναι, κύριε.
-Μ' ένα λάθος; -Ναι, κύριε.
Οι κοπέλες σε αναγνώρισαν.
Σε είδαν στο γραφείο, σε είδαν κι εδώ.
Δεν ωφελούν οι υπεκφυγές. Λήστεψες το γραφείο, πες το.
Μα δεν το λήστεψα.
Πήγες στο γραφείο σήμερα το απόγευμα.
Ναι, πήγα να ρωτήσω για δάνειο.
Σκέψου καμιά άλλη ιστορία, πιο πιστευτή.
Μα είναι η αλήθεια!
Έτσι θέλεις να το παίξεις;
Τι μπορώ να--;
Δε βλέπετε πως λέω την αλήθεια;
Εντάξει, Μάνι.
Με τα στοιχεία που έχουμε...
...δεν μπορούμε παρά να τον κλείσουμε μέσα.
Τι να σας πω; Τι να κάνω;
Αν έχεις να πεις τίποτε άλλο, θα σ' ακούσουμε.
Έλα δω, Μάνι.
Ρίξε το καπέλο και το παλτό σου στην καρέκλα.
Δώσ' μου το δεξί σου χέρι.
Χαλάρωσε.
Σκούπισε τα χέρια σου.
Έλα, Μάνι.
Πάρε το καπέλο και το παλτό σου.
Συλλαμβάνουμε αυτόν τον άντρα για ληστεία, υπαστυνόμε.
-Πώς τον λένε; -Κρίστοφερ Εμάνουελ Μπαλεστρέρο.
-Ηλικία; -38.
-Παντρεμένος ή ελεύθερος; -Παντρεμένος.
Διεύθυνση;
78η Οδός 4024, Τζάκσον Χάιτς.
Χρήση ναρκωτικών;
Όχι.
-Ποια είναι η κατηγορία; -Επίθεση και ληστεία.
Λήστεψε την Ασοσιέιτιντ Λάιφ στη Νέα Υόρκη.
Έκλεψε 7 1 δολάρια.
-Ψάξ' τον. -Βάλε το παλτό σου στο κάγκελο.
Έξι δολάρια...
...17 σεντς.
Τι άλλο έχεις;
Είναι το ασφαλιστήριο της γυναίκας μου.
Ορίστε η απόδειξή σου.
Μπορείς να κρατήσεις το κομποσκοίνι, αν θέλεις.
Έλα, Μάνι.
-Δεν τηλεφώνησα στη γυναίκα μου. -Θα το ρυθμίσουμε.
Δώσ' μου τη γραβάτα σου.
Ναι, φυσικά ανησυχούμε.
Ναι, αστυφύλακα.
Ονομάζομαι Κονφόρτι. Κ-Ο-Ν-Φ-Ο-Ρ-Τ-Ι.
Είμαι ο γαμπρός του.
Μάλιστα.
Ναι, κύριε.
Ναι.
Εντάξει. Σας ευχαριστώ.
Αντίο.
-Τζην; -Ένα λεπτό.
Να βεβαιωθώ ότι το έγραψα σωστά.
Τον φυλάκισαν για ληστεία στην Ασοσιέιτιντ Λάιφ Νέας Υόρκης.
-Τον συνέλαβαν; -Το ήξερα ότι ήταν κάτι τέτοιο.
Τον κρατάνε στο 110ο αστυνομικό τμήμα.
Μπορώ να τον δω;
Όχι απόψε. Θα προσαχθεί...
...στο δικαστήριο στις 10 το πρωί.
-Θα περάσει τη νύχτα στη φυλακή. -Έτσι μου είπαν.
-Πού είναι το δικαστήριο; -Δεν ξέρω.
-Πρέπει να το μάθουμε. -Πώς είναι δυνατόν;
Σίγουρα άκουσες σωστά;
Έγραψα ό,τι μου είπαν.
Είπε ότι ο Μάνι συνελήφθη για ληστεία;
Ναι.
Στην Ασοσιέιτιντ Λάιφ...
-Ξέρεις, στο γραφείο που είναι-- -Ξέρω πού είναι.
Θα διαπιστώσουν ότι είναι αθώος.
Όλοι ξέρουν πως δεν μπορεί να είναι ένοχος.
-Πώς μπορεί να συνέβη αυτό; -Κάποιο λάθος έγινε σίγουρα.
Κάποιος πρέπει να τους το πει.
Θα πάμε αύριο.
Αύριο.
Όλοι έξω.
Εμπρός, πάμε.
Γεια σου, Μάνι. Έλα.
ΑΣΤΥΝΟΜΙΑ
Προχώρα.
Μπροστά στο μικρόφωνο.
Έντουαρντ Ρέι, Ανατολική 118η Οδός 97.
Τι έγινε; Μπορείς να μας πεις;
Έχεις ξανασυλληφθεί;
-Ναι. -8 Ιουνίου 1 942.
Σε συνέλαβε για διάρρηξη ο ντετέκτιβ Μπαρντ...
...καταδικάστηκες σε φυλάκιση, από δικαστή Φελ, στο Μανχάταν...
...για πέντε έως δέκα χρόνια.
-Είσαι ακόμα υπό αναστολή; -Όχι.
Προχώρα.
Επόμενη υπόθεση.
Κουίνς, ένας.
Από δω, παρακαλώ.
Στάσου μπροστά στο μικρόφωνο.
Βγάλε το καπέλο σου.
Κρίστοφερ Εμάνουελ Μπαλεστρέρο.
Διεύθυνση, 78η Οδός 4024, Τζάκσον Χάιτς.
Επίθεση και ληστεία. Λευκό μητρώο.
-Σε έχουν ξανασυλλάβει; -Όχι.
Κρατείται για να ανακριθεί από το γραφείο τού εισαγγελέα.
Ανακρίνεται από τον εισαγγελέα. Προχώρα.
-Επόμενη υπόθεση. -Κατέβα.
Από δω.
Μπρούκλιν, τέσσερις.
Στάσου μπροστά στο μικρόφωνο.
Βγάλε το καπέλο σου.
Κλοπή μεγάλης αξίας...
Ο κατηγορούμενος είναι ελεύθερος.
Ρόουζ.
Υπόθεση Κρίστοφερ Μπαλεστρέρο.
Σηκώστε το δεξί σας χέρι.
Ορκίζεστε ότι η κατάθεσή σας είναι αληθινή;
-Ναι. -Είμαι ο συνήγορος υπεράσπισης.
-Δηλώσατε την παράστασή σας; -Μάλιστα, κύριε.
-Παραιτείστε της ανάγνωσης; -Ναι.
-Τι ισχυρίζεστε; -Αθώος.
Μπορείτε να ορίσετε ακρόαση στις 2 Φεβρουαρίου;
Εντάξει, 2 Φεβρουαρίου.
Η εγγύηση ορίζεται σε 7500 δολάρια.
Μπορείτε να ορίσετε μικρότερη εγγύηση;
Δεν έχει ξανασυλληφθεί, έχει οικογένεια και σταθερή δουλειά.
Πρόκειται για ένοπλη ληστεία.
Είναι η ελάχιστη εγγύηση για τέτοια υπόθεση.
-Το αίτημά σας απορρίπτεται. -Κλείστε τον κάτω.
Υπόθεση 98:
Σαμ Σουλέξ.
Σηκώστε το δεξί σας χέρι.
Ορκίζεστε πως η κατάθεσή σας είναι αληθινή;
Ναι.
Δεν κατάλαβα τι συνέβη.
Θα κρατηθείς μέχρι τη δίκη.
Η εγγύηση ορίστηκε στις 7500.
-Εγγύηση; -Ναι.
Θα μπορέσω να βγω;
Αν πληρωθεί η εγγύηση.
Μα, 7500...
Ποιος θα τα δώσει;
Έχεις συγγενείς, δεν έχεις;
Θα μ' αφήσουν να δω τη γυναίκα μου;
Αν έρθει στις φυλακές του Λονγκ Άιλαντ.
Πάμε.
Σέιμουρ.
Υπόγραψε εδώ κι εδώ.
Δεσμοφύλακα.
Υπόγραψε εδώ.
Προχώρα.
Εντάξει, πάμε.
Ελάτε.
Οι κρατούμενοι.
Και αυτούς.
Μπαλεστρέρο, Κρίστοφερ.
Βγάλε το καπέλο σου.
Διεύθυνση;
78η Οδός 4024, Τζάκσον Χάιτς.
-Ηλικία; -38.
-Επάγγελμα; -Μουσικός.
-Πού γεννήθηκες; -Νέα Υόρκη.
Στάσου.
Μπαλεστρέρο.
Πλήρωσαν την εγγύησή σου.
Φ ΥΛΑΚΗ ΚΟΥΙΝΣ
Είσαι καλά;
Ποιος πλήρωσε την εγγύηση;
Ο Τζην κι η ο Όλγα, αγάπη μου.
Όλγα, δε θα το ξεχάσω ποτέ.
Όλα θα πάνε καλά, αγόρι μου.
Αγάπη μου.
Δεν ξέρεις πόσο σε είχα ανάγκη.
Μάνι, τι είναι;
-Νιώθω... -Να τον πάμε στο αμάξι.
Μάνι.
Θα πάμε σπίτι τώρα.
Έχω καφέ και λαζάνια και--
Μάνι, είσαι καλά;
Καλά είμαι.
-Δε θα μάθεις ποτέ... -Ξέρω.
Ξέρω.
Τι είναι, Μάνι;
Θυμάμαι το περιπολικό που περίμενε εκεί...
...αιώνες πριν.
Μην το σκέφτεσαι. Είσαι σπίτι τώρα.
-Μπαμπά! Μπαμπά! -Γεια σου, μπαμπά!
Γεια σου, μπαμπάκα!
Σε περιμέναμε όλοι.
Θα φας κάτι ζεστό;
Αυτό που θέλω τώρα...
-Μπορώ να φάω αργότερα, μαμά; -Φυσικά.
-Θέλω να ξαπλώσω λίγο. -Αυτό να κάνεις.
Έλα μέσα, Μπομπ.
Σου είπε η μητέρα τι μου συνέβη;
Όχι, δε μου είπε.
Με συνέλαβαν για κάτι που δεν έκανα.
Δε χρειάζεται να μου πεις.
Άκουσα τι έλεγαν στο τηλέφωνο.
Είσαι ο καλύτερος μπαμπάς του κόσμου.
Κάνω ό,τι μπορώ, Μπομπ.
-Ευχαριστώ που μου το λες. -Είσαι ο καλύτερος.
Ελπίζω να μην περάσεις ποτέ κάτι τέτοιο.
Αλλά αν τύχει, ελπίζω να έχεις ένα γιο...
...σαν τον δικό μου να σε περιμένει στο σπίτι.
Μέχρι τώρα δεν ήξερα τι σήμαιναν για μένα τα παιδιά μου.
Μπαμπά!
Πρέπει να κοιμηθείς λίγο τώρα.
Ναι.
Ο δικηγόρος στο δικαστήριο είπε πως συνιστά τον κ. Ο'Κόνορ.
Είπε να έρθουμε αμέσως σ' επαφή μαζί του.
Τι λέει ο Μάνι;
Δεν του το είπα ακόμα. Είναι πολύ κουρασμένος.
Σου είπε πού θα βρούμε τον κ. Ο'Κόνορ;
Ναι, έχει γραφείο στη Στοά Βίκτορ Μουρ.
Τηλεφώνησέ του.
Δεν ξέρω τι να του πω.
Πρέπει να σκεφτείς τι θα του πεις.
Πάντα μου λες να μη βγαίνω χωρίς το σακάκι μου, μαμά.
Γιατί βγήκατε με τη γιαγιά στην αυλή;
Θα ήθελα να μιλήσω στον κ. Ο'Κόνορ, παρακαλώ.
Ο κ. Ο'Κόνορ έφυγε απ' το γραφείο, δε θα γυρίσει το απόγευμα.
-Ξέρω ότι θα δεχτεί να με δει. -Είναι κάτι επείγον;
Πιστεύω ότι σκόπευε να πάει σπίτι.
Εντάξει. Ευχαριστώ.
ΦΡΑΝΚ ΟΚΟΝΟΡ
Σήμερα πρέπει κάνουμε 2 μαθήματα μουσικής, αφού δεν κάναμε χθες.
Θα μας κάνει μάθημα όταν μπορέσει, αλλά όχι τώρα.
Είναι εκεί ο κ. Ο'Κόνορ, παρακαλώ;
Μήπως θα μπορούσατε--
Ναι. Είστε η κυρία Ο'Κόνορ;
Κυρία Ο'Κόνορ...
...τηλεφωνώ γιατί έχουμε πρόβλημα...
...και μου είπαν ότι ο άντρας σας μπορεί να βοηθήσει.
Όχι, όχι. Θα ήθελα να σας πω...
...αν σκεφτώ από πού ν' αρχίσω.
Ο άντρας μου παίζει μπάσο στο Στορκ Κλαμπ.
Καλησπέρα. Ο κ. Μπαλεστρέρο;
Κυρία Μπαλεστρέρο;
Από δω, παρακαλώ.
Ο κ. και η κ. Μπαλεστρέρο.
Γεια σας.
Ο άντρας μου.
Είμαι ο Φρανκ Ο'Κόνορ.
-Από δω ο κύριος Μακάμπα. -Χαίρω πολύ.
Καθίστε.
Θα σε δω αργότερα.
Εντάξει, Φρανκ.
Απ' την ώρα που τηλεφωνήσατε στη γυναίκα μου...
...έκανα μερικές προκαταρκτικές έρευνες.
Και σε γενικές γραμμές τα γεγονότα είναι όπως τα είπατε.
Όλοι ξέρουν πως ο Μάνι δεν μπορεί να είναι ένοχος.
Όλοι στο Στορκ Κλαμπ ξέρουν ότι δεν είναι ένοχος.
Μίλησα με τον κύριο Μπίλινγκσλι.
Είπε να μην ανησυχείτε.
Θα πάρετε την υπόθεση, λοιπόν;
Αυτό θ' αποφασίσουμε τώρα.
Θέλετε απόδειξη της αθωότητας του Μάνι;
Είμαστε παντρεμένοι 9 χρόνια...
...και δεν έχουμε χωρίσει περισσότερες από δύο μέρες.
Αν ο Μάνι είχε κάτι κάτι κακό, θα το ήξερα...
...και ξέρω πως δεν έχει κάνει.
Θέλω πρώτα την ιστορία του Μάνι...
...όλη την ιστορία τού εαυτού του:
Τη ζωή του, τη δουλειά του κι όλα τα γεγονότα...
...μέχρι τη στιγμή που πήγε στην ασφαλιστική εταιρεία.
-Μπορείτε να μου τα πείτε; -Φυσικά, κ. Ο'Κόνορ.
Ωραία. Για σας είναι φυσικά παλιά ιστορία...
...αλλά για μένα είναι καινούρια, γι' αυτό, με την ησυχία σας.
Θέλω να καταγράψετε την κατάθεση του κ. Μπαλεστρέρο.
Εντάξει, κ. Μπαλεστρέρο...
...ας ξεκινήσουμε με την προϊστορία σας.
Αρχίστε με όνομα και διεύθυνση.
Λέγομαι Κρίστοφερ Εμάνουελ Μπαλεστρέρο.
Μένω στην 78η Οδό 4024, στο Τζάκσον Χάιτς...
...με τη γυναίκα μου και τους δύο γιους μου...
Μου αρκούν αυτά, κ. Μπαλεστρέρο.
-Θα πάρω την υπόθεση. -Θαυμάσια!
Υπάρχει...
...μια δυσκολία...
...που είναι σωστό την αναφέρω.
Έχω μικρή εμπειρία σε ποινικές υποθέσεις...
...και θα είμαι σε μειονεκτική θέση απέναντι σε πεπειραμένο κατήγορο.
Σας εμπιστευόμαστε και μας εμπιστεύεστε.
Δεν μπορούμε να ζητήσουμε τίποτα περισσότερο.
Είναι το οικονομικό πρόβλημα που--
Ας μην το σκεφτόμαστε αυτό.
Να συγκεντρωθούμε στο να κερδί- σουμε την υπόθεση.
Αν το πετύχουμε αυτό, τα υπόλοιπα θα ρυθμιστούν.
Τώρα...
Θέλω--
Θέλω να πάτε σπίτι σας...
...και να ψάξετε στη μνήμη σας και σε ό,τι αρχεία κρατάτε...
...και ν' ανακαλύψετε πού ήσασταν και τι κάνατε...
...τις δύο ημερομηνίες-κλειδιά, που έγιναν οι ληστείες.
Ξέρουμε πού ήμασταν στην πρώτη ημερομηνία.
Κάναμε διακοπές σ' ένα ξενοδοχείο στην εξοχή.
Μπορείτε να θυμηθείτε τι κάνατε εκείνη την ημέρα;
Όχι πρόχειρα.
Ο κ. Φεράρο ίσως μπορεί να βοηθήσει.
Είναι ο ιδιοκτήτης τού ξενοδοχείου.
Να πάτε εκεί και να κάνετε εξονυχιστική έρευνα.
Να πάρουμε το αμάξι τού Τζην.
Να μην κρατάμε άλλο τον κ. Ο'Κόνορ.
Αντίο. Σας ευχαριστώ πολύ.
Αντίο.
-Ευχαριστώ, κ. Ο'Κόνορ. -Αντίο, κ. Μπαλεστρέρο.
Φυσικά. Εδώ μείνατε εκείνες τις τέσσερις μέρες.
Αλλά υπήρχαν τόσοι πελάτες, που δε θα μπορούσα να πάρω όρκο...
...για το πού βρισκόταν ο καθένας εκείνη τη μέρα.
Στις 9 Ιουλίου είναι τα γενέθλιά μου.
Ναι, αλλά ξέρεις πού ήταν ο Μάνι εκείνη τη μέρα;
-Όχι, δεν... -Εγώ θυμάμαι.
Είχατε τούρτα γενεθλίων. Θα κάνατε πάρτι...
-...κάτω απ' τη μηλιά. -Όχι, κάναμε μέσα το πάρτι.
Γιατί έβρεχε. Τώρα θυμάμαι.
Όλη μέρα έβρεχε καταρρακτωδώς.
Ήταν τη μέρα που έβρεξε;
Ήταν...
Μόνο μια μέρα έβρεξε όσο ήμασταν εδώ.
Παίζαμε χαρτιά εκείνη τη μέρα, γιατί έβρεχε τόσο δυνατά...
...που καθίσαμε και παίζαμε χαρτιά τέσσερα άτομα σ' εκείνο το τραπέζι.
Ίσως ήξερα τα ονόματά τους τότε...
...αλλά δεν μπορώ να θυμηθώ κανένα τώρα.
Ο πρώτος ήταν ένας...
...κοντός με παχιά φρύδια, που φύτρωναν ακανόνιστα.
-Ναι, ένας κύριος... -Δεν τον θυμάμαι.
Μα πρέπει να έχουμε τα ονόματα στο κατάστιχο.
Κι ήταν κι ένας ψηλός με...
Θυμάμαι πως περπατούσε αργά και κάπως σκυμμένος.
Δε φορούσε κάτι σαν περούκα;
Ναι! Ένα περουκίνι εδώ μπροστά.
Αυτός ήταν ο κ. Λαμάρκα!
-Ναι, αυτός ήταν. -Λαμάρκα. Σωστά.
Ήταν εδώ στην αρχή τού καλοκαιριού.
Και ο τρίτος ήταν ένας ψηλός, πρώην πυγμάχος.
Δε θυμάσαι κανένα απ' τα ονόματά τους;
-Όχι. -Γράφουν σ' αυτό το βιβλίο.
Ψάχνουμε σε λάθος μέρος.
Ο κοντός με τα μεγάλα φρύδια ήταν ο κ. Μολινέλι;
Ναι, έτσι νομίζω πως τον έλεγαν.
Εδώ είναι η διεύθυνσή του και η διεύθυνση του κ. Λαμάρκα.
-Είναι εδώ ο κ. Λαμάρκα; -Ποιος;
-Λαμάρκα. -Είναι αυτοί που έμεναν εδώ.
-Ξέρετε πού μετακόμισαν; -Ο κ. Λαμάρκα πέθανε...
...και η κ. Λαμάρκα δεν ξέρω πού είναι.
Έφυγε πριν τρεις μήνες.
Ψάχνουμε τον κ. Μολινέλι.
-Είναι στον τρίτο όροφο, D. -Ευχαριστώ.
Μιλάτε Αγγλικά;
Τι είπε;
Ο Μολινέλι πέθανε.
Να το άλλοθί μας.
Τέλειο!
Και πλήρες!
Θα βρουν τον άλλον άντρα, τον τρίτο...
...τον πυγμάχο. Τον θυμάσαι.
Ένας μάρτυρας φτάνει.
Εγώ φταίω γι' αυτό που έπαθες. Οι φρονιμίτες μου.
Δεν έπρεπε να σ' αφήσω να πας...
...κι όμως σ' άφησα και πήγες.
Είναι ατύχημα, Ρόουζ.
Σ' άφησα να πας στην ασφαλιστική εταιρεία...
...να δανειστείς λεφτά για μένα και σου συνέβη αυτό.
Κι άλλοτε έχουμε ξαναχρεωθεί από την ανικανότητά μου.
Δανείστηκες από συγγενείς κι από τράπεζες...
...και τώρα θα χρεωθούμε στον Ο'Κόνορ...
...γιατί δεν ξέρω να κάνω οικονομίες.
Σ' έχω απογοητεύσει, Μάνι.
Δεν είμαι καλή σύζυγος.
Ανοησίες.
Είσαι η καλύτερη σύζυγος που υπήρξε ποτέ.
Ρόουζ, λες ανοησίες.
Φαντάζεστε πώς νιώσαμε όταν ανακαλύψαμε...
...πως ο Λαμάρκα κι ο Μολινέλι έχουν πεθάνει κι οι δύο.
Λες και κάποιος στήνει την τράπουλα εναντίον μας.
Αλλά ό,τι έγινε, έγινε.
Υπάρχει άλλος ένας που παίζαμε χαρτιά κι ο κ. Φερέρο...
...θα μας βοηθήσει να τον βρούμε. Θα τον βρούμε, έτσι, Ρόουζ;
Ναι, ήταν ατυχία.
Αλλά δε θα κλονιστούμε.
Πρέπει να ψάξετε στη μνήμη σας και να βρείτε άλλους μάρτυρες.
Τον πρώην πυγχμάχο, αν γίνεται.
Θα καλέσουμε τους Φεράρο ως μάρτυρες για το χαρακτήρα σου.
Υποσχέθηκαν να μας βοηθήσουν όσο μπορούν...
...με το κατάστιχο του ξενοδοχείου και ό,τι θυμούνται.
-Σωστά, Ρόουζ; -Ναι.
Φυσικά, αντιλαμβάνεσαι πως η δουλειά τού εισαγγελέα...
...είναι να σου καταρρίψει το άλλοθι, αν μπορέσει.
Θα έχει αυτόπτες μάρτυρες...
...που θα ορκιστούν πως εσύ ήσουν ο ληστής.
Νομίζω ότι πρέπει να ξαναπάτε στο Κόρνγουολ...
...και να ξεθάψετε μερικά στοιχεία ακόμα.
Τώρα, η δεύτερη ημερομηνία...
...η 18η Δεκεμβρίου.
Θυμάται κανένας απ' τους δυο σας κανένα περιστατικό...
...που μπορεί να μας είναι χρήσιμο;
-18 Δεκεμβρίου; -Θυμάμαι ότι δεν έβγαινα πολύ...
...πριν τα Χριστούγεννα. Είχα πονόδοντο...
...κι ήμουν τόσο πρησμένος που δεν είχα όρεξη για δουλειά.
Πήγαινα για δουλειά στο κλαμπ, αλλά κατά τ' άλλα δεν έβγαινα.
-Ήταν ορατό; -Ναι, τα παιδιά τής ορχήστρας...
-...συνέχεια μου έκαναν πλάκα. -Πόσο κράτησε;
-Δυο βδομάδες πριν τα Χριστούγεννα. -Είδες οδοντογιατρό;
Πολλές φορές.
Θα το καταθέσει;
Αν είχες ληστέψει την ασφαλιστική εταιρεία στις 18 Δεκεμβρίου...
...θα είχαν προσέξει το πρησμένο πρόσωπό σου.
Και βέβαια.
Αλλά δεν το ανέφερε καμία από τις κοπέλες.
Νομίζω ότι μπορούμε να το χρησιμοποιήσουμε...
...και φυσικά, θα το καταθέσει και η Ρόουζ.
Ναι.
Υποθέτω.
Ναι...
Το πρησμένο σαγόνι είναι κάτι που μπορώ να στηριχτώ.
Έχεις το όνομα του οδοντογιατρού;
Το έχω κάπου. Θα σας τηλεφωνήσω όταν γυρίσω σπίτι.
Θα καλέσω γραφολόγο γιατί πρέπει το γράψιμό σου να συγκριθεί...
...με το σημείωμα της ληστείας...
...και ν' αποδειχτεί διαφορετικό.
Θέλω να ξανασκεφτείτε για το Κόρνγουολ.
Προσπαθήστε να βρείτε το όνομα του πυγμάχου.
Να θυμηθείτε κι άλλες λεπτομέρειες.
Θα σας ξαναδώ μεθαύριο.
Ναι, κύριε.
Ρόουζ;
Αντίο, κυρία Μπαλεστρέρο.
Θα την κερδίσουμε την υπόθεση.
Αντίο.
Είναι συνηθισμένο αυτό;
Όχι. Δεν το καταλαβαίνω.
Νομίζω πως πρέπει να τη δει γιατρός, Μάνι.
Θα την πάω.
Αμέσως, εννοείτε;
Δεν ξέρω. Δεν είμαι γιατρός...
...αλλά φαίνεται πολύ άρρωστη.
Ρόουζ, κοντεύει να ξημερώσει. Δεν έπεσες ακόμα;
Όχι.
Γλυκιά μου, κάνει ψύχρα.
Έπρεπε να κοιμάσαι εδώ και ώρες.
Δεν μπορώ να κοιμηθώ.
Είναι η δεύτερη νύχτα που γυρίζω και σε βρίσκω ξύπνια.
Ούτε τρως.
Γλυκιά μου, δεν είναι καλό αυτό.
Δε νομίζεις πως πρέπει να δεις ένα γιατρό;
Δεν έχω τίποτα. Γιατί να πάω σε γιατρό;
Γιατί...
...όταν κάποιος δεν κοιμάται και δεν τρώει...
...και έχει χάσει το ενδιαφέρον του για όλα, ίσως βοηθήσει ο γιατρός.
Δεν έχουμε λεφτά. Πώς θα πληρώσουμε γιατρό;
Σκεφτόμουν τη δίκη...
...και ποιος θα μείνει με τα παιδιά.
Τηλεφώνησα στη μητέρα. Θα έρθει να μείνει.
Αν το θέλεις.
Ρόουζ...
Τις τελευταίες μέρες-- Δε δείχνεις να σε νοιάζει...
...τι θα μου συμβεί στη δίκη.
Δεν το βλέπεις; Είναι ανώφελο να νοιαζόμαστε.
Ό,τι κι αν κάνεις, τα έχουν όλα κανονίσει εναντίον σου.
Όσο αθώος κι αν είσαι...
...όσο κι αν προσπαθήσεις, θα σε βγάλουν ένοχο.
Λοιπόν, δε θα ξαναπέσουμε στα χέρια τους.
Δε θα βγαίνεις έξω.
Δε θα ξαναπάς στο κλαμπ...
...και τα παιδιά δε θα πηγαίνουν σχολείο.
Τα σκέφτηκα όλα.
Θα κλειδώσουμε τις πόρτες...
...και θα μείνουμε μέσα στο σπίτι.
Θα τους κλειδώσουμε έξω, θα τους κρατήσουμε έξω.
Ναι, ίσως αυτό πρέπει να κάνουμε.
Δε θα βγαίνουμε αν δεν είναι ανάγκη...
...αλλά πρέπει να κανονίσουμε κάτι.
Το αν θα έρθει εδώ η μητέρα ή θα πάνε τα παιδιά σπίτι της.
Θέλεις να βγάλεις τα παιδιά απ' το σπίτι...
...γιατί νομίζεις πως είμαι τρελή.
Έτσι δεν είναι;
Ούτε κι εσύ είσαι τέλειος.
Πώς ξέρω ότι δεν είσαι τρελός;
Δε μου τα λες όλα όσα κάνεις.
Πώς ξέρω ότι δεν είσαι ένοχος; Θα μπορούσες να είσαι.
-Θα μπορούσες! -Ρόουζ.
Ρόουζ.
Πήγες στην εταιρεία δανεισμού...
...να δανειστείς λεφτά για διακοπές.
Το έκανες ενώ δεν είχαμε τη δυνατότητα.
Πάντα ήθελες ν' αγοράζεις πράγματα όποτε τα ήθελες.
Σου είπα να μην το κάνεις.
Σου είπα πως θα μαζεύονταν τα χρέη μέχρι που δε θα τα αντέχαμε.
Και μαζεύτηκαν.
Και τότε, ήρθαν απ' έξω...
...κι έριξαν αυτό το πράγμα επάνω μας.
Και θα μας νικήσουν. Δεν μπορείς να κερδίσεις!
Αυτοί σου χάλασαν το άλλοθι.
Θέλουν να μας συντρίψουν...
...και θα το καταφέρουν. Θα μας συντρίψουν!
Είναι αλήθεια, Μάνι.
Δεν είμαι καλά.
Πρέπει να με κλείσεις κάπου.
Γιατί το πιστεύετε αυτό;
Πίστευαν σε μένα...
...και τους απογοήτευσα.
Δεν ήταν πάντα έτσι, όμως, ε;
Μάλλον όχι.
Πότε πρωτοαισθανθήκατε έτσι;
Όταν συνέλαβαν τον άντρα μου.
Τότε κατάλαβα ότι τον απογοήτευσα.
Πώς το καταλάβατε;
Το κατάλαβα.
Ήθελαν να πάω εκεί.
Ήθελαν τον Μάνι ή εσάς;
Ήθελαν να με τιμωρήσουν...
...γιατί τον πρόδωσα και τον απογοήτευσα.
Τα έκανα όλα λάθος.
Δεν τον συνέλαβαν γιατί νόμιζαν ότι ήταν ένοχος;
Όχι, όχι. Ήξεραν πως δεν ήταν ένοχος.
Εγώ ήμουν ένοχη. Εμένα κυνηγούσαν.
Εμένα κυνηγάνε και θα με πιάσουν.
Δεν ωφελεί να προσπαθώ.
Είναι ανώφελο.
Τι είναι ανώφελο, κ. Μπαλεστρέρο;
Όλα.
Μου ορμάνε από παντού.
Και δεν ωφελεί.
Ξέρουν πως είμαι ένοχη.
Τι έχει η Ρόουζ, γιατρέ;
Είναι το μυαλό της;
Ναι, κύριε Μπαλεστρέρο.
Πόσο σοβαρό είναι;
Αυτή τη στιγμή, το μυαλό της βρίσκεται σε έκλειψη.
Δε βλέπει τίποτα όπως είναι...
...και κατηγορεί τον εαυτό της για ό,τι σας συνέβη.
Μα δεν έφταιξε σε τίποτα.
Φυσικά, αλλά αυτή το πιστεύει.
Και το πιστεύει τόσο δυνατά...
...που της σκοτεινιάζει όλο τον κόσμο της.
Βλέπει παντού τεράστιους κινδύνους να καραδοκούν...
...και νομίζει πως αυτή τους προκάλεσε σ' εσάς.
Αυτή η κατάσταση ακολουθεί ένα γνωστό μοτίβο.
Είναι θαμμένη κάτω από μια χιονοστιβάδα...
...φόβου και τύψεων.
Τι μπορούμε να κάνουμε;
Το καλύτερο είναι να τη βάλουμε σ' ένα ελεγχόμενο περιβάλλον...
...όπου θα έχει ιατρική φροντίδα.
Ίδρυμα;
Πρέπει να επιλεχθεί προσεκτικά...
...και να της δώσουμε ένα ήρεμο περιβάλλον.
Και τη βοήθεια που της χρειάζεται για να βγει...
...από αυτόν τον λαβύρινθο τρόμου που έχει μπει.
Δε θα μπορούσε...
...να είναι στο σπίτι μαζί μας;
Όχι, αν σκεφτείτε αυτήν...
...και θέλετε να της δώσετε μια ευκαιρία να γίνει καλά.
Δεν μπορώ να πιστέψω πως η Ρόουζ...
Δεν μπορώ να την αφήσω.
Ζει σε διαφορετικό κόσμο από μας.
Ένα τρομακτικό τοπίο, που μπορεί να βρίσκεται...
...στη σκοτεινή πλευρά τού φεγγαριού.
Κι εγώ δεν είμαι εκεί;
Είστε εκεί, και τα παιδιά είναι εκεί...
...αλλά όχι όπως είστε πραγματικά.
Τερατώδεις σκιές που λένε φρικτά πράγματα.
Το ξέρει ότι ζει έναν εφιάλτη...
...αλλά αυτό δεν τη βοηθάει.
Δεν μπορεί να βγει.
Είναι ανίατο;
Καμιά περίπτωση δεν είναι ανίατη.
Θέλω να έχει την καλύτερη φροντίδα.
Την καλύτερη γι' αυτήν.
Η βαλίτσα σου, γλυκιά μου.
Έλα, γλυκιά μου.
-Ο κύριος Μπαλεστρέρο; -Ναι.
Η γυναίκα μου.
Νομίζω ότι είναι καλύτερα να αποχαιρετιστείτε εδώ.
Αντίο, Ρόουζ.
Αντίο.
Έρχεσαι μαζί μας, σε παρακαλώ;
Ρόουζ;
Κρίστοφερ Μπαλεστρέρο, σήκω όρθιος.
Αυτά τα άτομα κλήθηκαν σήμερα εδώ ως ένορκοι...
...για να σε δικάσουν για τα εγκλήματα...
...της ληστείας δευτέρου βαθμού, σε δύο περιπτώσεις...
...κλοπή ιδιαιτέρως μεγάλης αξίας, τρεις περιπτώσεις...
...και επίθεση δευτέρου βαθμού, δύο περιπτώσεις.
Ήρθαν για να ορκιστούν...
...πριν σε ακούσουν. Καθίστε, παρακαλώ.
Επίσης, κυρίες και κύριοι...
...θ' ακούσουμε μια υπάλληλο της ασφαλιστικής εταιρείας...
...που λέγεται Κόνστανς Γουίλις.
Θα τον αναγνωρίσει μετά βεβαιότητας...
...ως τον άνθρωπο που ήταν στο ασφαλιστικό γραφείο...
...τις ημερομηνίες που έγιναν οι ληστείες.
Θ' ακούσετε επίσης από την Άλις Ντένερλι...
...μια άλλη υπάλληλο της ασφαλιστικής εταιρείας...
...που θα καταθέσει τα ίδια πράγματα με τη Μις Γουίλις.
Θ' ακούσετε τους αστυνομικούς που συνέλαβαν τον κατηγορούμενο.
Και ο κατηγορούμενος ομολόγησε στους αστυνομικούς...
...ότι είχε οικονομικές δυσκολίες, ότι έπρεπε να δανειστεί...
...όχι για να παίξει στον ιππόδρομο, αλλά να δανειστεί χρήματα...
...για να ξεπληρώσει τους στοιχηματζήδες στη Νέα Υόρκη.
Είχε μπλέξει με τα στοιχήματα. Έπρεπε να πληρώσει.
Κι αυτά που δανειζόταν...
...μπορεί να μην ήταν αρκετά.
Αυτά θα καταθέσουν οι μάρτυρες.
Θ' αναγνωρίσουν θετικά τον κατηγορούμενο...
...ως τον άνθρωπο που διέπραξε τις ληστείες.
Είμαι βέβαιος πως όταν θα έχετε ακούσει τους μάρτυρες...
...μόνο μια ετυμηγορία θα μπορείτε να βγάλετε...
...κι αυτή θα είναι "ένοχος".
Σας ευχαριστώ.
Κύριε πρόεδρε...
...κυρίες και κύριοι ένορκοι.
Ακούσατε με αρκετή λεπτομέρεια τις κατηγορίες.
Όπως σας είπε ο κ. εισαγγελέας...
...η παραπομπή σε δίκη είναι μόνο μια κατηγορία.
Θα προτιμούσα οι αποδείξεις σ' αυτή την υπόθεση...
...να προέλθουν από τους μάρτυρες...
...που θα παρουσιάσουμε στη δίκη.
Γιατί, σε τελευταία ανάλυση, ό,τι θα σας πω τώρα ή στη συνέχεια...
...ή ό,τι είπε ή θα πει στη συνέχεια ο κ. Τομασίνι...
...ελάχιστο ρόλο παίζουν στην υπόθεση.
Πρέπει να βγάλετε την απόφασή σας βασισμένοι στις καταθέσεις...
...από τα χείλη των μαρτύρων που θα παρουσιαστούν μπροστά σας.
Ο κατηγορούμενος, σύμφωνα με τη δικονομία μας...
...δεν είναι υποχρεωμένος ν' αποδείξει τίποτα.
Μπορεί να καθίσει εδώ βουβός, χωρίς να πει λέξη.
Η υποχρέωση τής απόδειξης βαραίνει το δικαστήριο.
Θα φέρουμε στο δικαστήριο, κατά τη διάρκεια της δίκης...
...μια σειρά από αξιόλογους, ευϋπόληπτους πολίτες.
Σας προσκαλώ να τους εξετάσετε με σχολαστικότητα...
...και να αποφασίσετε, υπό το φως της μαρτυρίας τους...
...την ενοχή ή αθωότητα του Κρίστοφερ Εμάνουελ Μπαλεστρέρο.
Γιατί από τα χείλη αυτών των μαρτύρων...
...θα τεκμηριωθεί με τρόπο απόλυτα ικανοποιητικό...
...ότι ο κατηγορούμενος που στέκεται μπροστά σας σήμερα...
...δεν διέπραξε κανένα από αυτά τα εγκλήματα.
Θα σας ζητήσω να εξετάσετε τις πιθανότητες της υπόθεσης.
Και θα σας ζητήσω, όταν έχετε ακούσει όλες τις αποδείξεις...
...να δείτε μήπως τη χαρακτηρίσετε ως μια τραγική περίπτωση...
...λανθασμένης αναγνώρισης.
Γιατί στις 9 Ιουλίου 1952...
Αυτή ήταν όλη η συζήτηση που είχατε μαζί του;
Απ' όσο θυμάμαι, ναι.
Είπε, "Μη φωνάξεις κανέναν, μη χτυπήσεις κουδούνια."
Του έδωσα τα χρήματα.
-Του δώσατε 200 δολάρια; -Ναι.
Τι έκανε τότε;
Έφυγε απ' το γραφείο.
Κι εσείς τι κάνατε;
Πήγα στο διευθυντή και του το είπα.
Κυρία Τζέιμς, κοιτάξτε γύρω σας...
...και πείτε μας αν βλέπετε τον άντρα που ήρθε στο γραφείο σας...
...στις 9 Ιουλίου, μέσα στο δικαστήριο.
Ναι, τον βλέπω.
Μπορείτε να μας τον δείξετε;
Εκεί είναι.
Μπορείτε να κατεβείτε και να αγγίξετε τον ώμο του;
Να γραφεί στα πρακτικά ότι η μάρτυρας κατέβηκε...
...πλησίασε τον κατηγορούμενο...
...και έβαλε το χέρι της στον ώμο του.
Συνέβη κάτι άλλο αφού του δώσατε τα χρήματα;
Ναι. Ζήτησε από την Ανν να πάει--
Την κυρία Ανν Τζέιμς;
Μάλιστα, κύριε.
Η κυρία Τζέιμς πήγε στο ταμείο της...
...και του έδωσε επίσης μετρητά--
Πριν πάει στο ταμείο της...
...τον ακούσατε να λέει τίποτα;
Ναι. Αφού του έδωσα τα μετρητά από το ταμείο μου...
...της είπε να φέρει χρήματα από το δικό της ταμείο.
-Και έφερε τα χρήματα; -Ναι.
-Τα έδωσε στον άντρα; -Ναι.
Βλέπετε αυτόν τον άντρα στο δικαστήριο;
-Ναι, κύριε. -Θα κατεβείτε...
-...και θα τον αγγίξετε στον ώμο; -Δεν είναι αναγκαίο.
-Θα μας τον δείξετε; -Ποιος είναι;
Ο κύριος που στέκεται εκεί με την κόκκινη γραβάτα.
-Στέκεται; -Κάθεται.
Πώς είναι ντυμένος;
Μπλε κοστούμι, κόκκινη γραβάτα, άσπρο πουκάμισο.
Μις Γουίλις...
...δεν έκαναν παράταξη υπόπτων στο 110ο αστυνομικό τμήμα;
-Ακριβώς. -Πόσους άνδρες παρέταξαν;
Έξι ή επτά.
Και ο Κρίστοφερ Μπαλεστρέρο ήταν ένας απ' αυτούς;
Ακριβώς.
Τι φορούσε;
Φορούσε παλτό και καπέλο, νομίζω.
Υπήρχε κανένας άλλος άνδρας στην υποτιθέμενη παράταξη...
...που γνωρίζατε από πριν;
-Ένσταση για τη λέξη "υποτιθέμενη". -Πείτε την όπως θέλετε.
Όχι, θα επιτρέψω τη δική του επιλογή λέξεων.
-Πόσους άνδρες γνωρίζατε; -Έναν.
-Ποιον; -Τον σύζυγο της κ. Τζέιμς.
Τι φορούσε ο σύζυγος της κ. Τζέιμς;
Καφέ παλτό και καφέ καπέλο.
Μις Γουίλις, θα μας εξηγήσετε τη διαδικασία;
Τι σας είπαν να κάνετε για να υποδείξετε τον κατηγορούμενο;
Μας είπαν να τους μετρήσουμε και να πούμε ποιον αριθμό είχε.
Ποιον αριθμό είχε ο κ. Μπαλεστρέρο;
Αν θυμάστε. Αλλιώς, πείτε το.
Όχι, δυστυχώς δε θυμάμαι.
Θυμάστε τι αριθμό είχε ο κ. Τζέιμς;
Όχι, άλλαζε συνέχεια θέση.
Ο άντρας με το νούμερο ένα φορούσε παλτό;
Απ' όσο θυμάμαι, όλοι ήταν ντυμένοι ίδια.
Φορούσε παλτό ή όχι ο νούμερο ένα;
Είπε ότι απ' ό,τι θυμάται, όλοι ήταν ντυμένοι ίδια.
Θυμάστε κατά προσέγγιση το ύψος του πρώτου άντρα;
Αν ξέρετε. Αν δεν ξέρετε...
-...πείτε το. -Δεν ξέρω.
-Πόσο ζύγιζε περίπου; -Αν ξέρετε, πείτε το.
-Αν δεν ξέρετε, πείτε το. -Όχι, δεν ξέρω.
Κύριε πρόεδρε, είναι ανάγκη να τ' ακούμε όλα αυτά;
Το δικαστήριο θα κρίνει ποιες μαρτυρίες θα ακουστούν.
Το δικαστήριο είναι ο μόνος αρμόδιος κριτής.
Όταν σας υποβληθεί η υπόθεση, εσείς θα κρίνετε τα στοιχεία.
Κύριε πρόεδρε, μπορώ να πλησιάσω;
Μάλιστα.
Κύριε πρόεδρε, ενόψει των περιστάσεων...
...που συνδέονται με το περιστατικό που συνέβη μόλις...
...υποβάλλω αίτημα για κήρυξη κακοδικίας.
Το αίτημά σας γίνεται δεκτό.
Κυρίες και κύριοι ένορκοι...
...είναι δικαίωμα της υπεράσπισης να υποβάλει τέτοιο αίτημα...
...για κακοδικία, που το δικαστήριο έκανε δεκτό.
Αναγκάστηκα να δηλώσω κακοδικία.
Δεν μπορούσαμε να κάνουμε αλλιώς.
Τι σημαίνει αυτό, κ. Ο'Κόνορ;
Πως πρέπει να ξαναπεράσουμε όλη τη διαδικασία.
-Τα πάντα; -Τα πάντα.
Να οριστεί ημερομηνία τής δίκης, να επιλέξουμε άλλους ενόρκους...
...να εξετάσουμε τους μάρτυρες.
Δεν μπορούμε απλώς να συνεχίσουμε;
Όχι μετά απ' αυτό που είπε εκείνος ο ένορκος.
Πρέπει ν' αρχίσουμε απ' την αρχή.
Εξακολουθούμε, όμως, να έχουμε μια ισχυρή υπόθεση.
Δε χάθηκε τίποτα.
Απλώς πρέπε να τα υποστούμε όλα ξανά.
Θα το αντέξεις, Μάνι;
Θα προσπαθήσω, κ. Ο'Κόνορ.
Ευχαριστώ.
Νομίζω πως θα το άντεχα καλύτερα αν με είχαν βρει ένοχο.
Είναι σαν να σε περνάνε απ' τη μηχανή τού κιμά.
Δε φτάνει μία φορά. Πρέπει να στο ξανακάνουν.
Εγώ τα προκάλεσα όλα, όμως.
Είμαι ηλίθιος.
Θα ήσασταν όλοι καλύτερα χωρίς εμένα.
Δε φταις εσύ, Μάνι.
Απλώς είχες πολλές ατυχίες, που μπορούν να συμβούν στον καθένα.
Τι μπορώ να κάνω;
Προσευχήθηκες;
Ναι.
Τι ζήτησες στην προσευχή σου;
-Ζήτησα βοήθεια. -Ζήτα δύναμη, Μάνι.
Δεν ξέρω σε τι θα βοηθήσει, αν δεν έχω καθόλου τύχη.
Κάποιος έκανε αυτές τις ληστείες. Πού είναι;
Ίσως στη φυλακή για κάποιο άλλο έγκλημα...
...σε άλλη πολιτεία. Μπορεί...
...να μην τον υποψιάζονται για κάτι που έγινε στη γειτονιά μας.
Γιε μου, σε ικετεύω να προσευχηθείς.
Πρέπει να πάω στη δουλειά.
Μισό κιλό ζαμπόν, παρακαλώ.
-Τι είναι αυτό; -Πιστόλι.
Δώσ' μου τα λεφτά απ' το ταμείο.
Ποια λεφτά;
Ηρέμησε, κυρά μου.
Δε θα σε ωφελήσει αυτό.
Μη με πλησιάσεις.
Κάνε πίσω!
Δεν το έχω ξανακάνει ποτέ!
Άσε με να φύγω, έχω παιδιά! Δεν πείραξα κανέναν! Άσε με!
Αστυνομία; Πιάσαμε κάποιον.
Προσπάθησε να μας ληστέψει.
Ναι, θα τον κρατήσουμε.
Ένας για τους ντετέκτιβ, υπαστυνόμε.
Προχώρα ίσια.
Μάνι, σε θέλουν στο 110ο Τμήμα.
Τι είναι;
Έπιασαν τον σωστό δράστη. Όλα θα διορθωθούν.
Μάνι.
-Δε θ' αργήσουμε. -Τι είναι, κ. Ο'Κόνορ;
-Πού τον βρήκαν; -Τον έπιασαν.
Τώρα εσείς, Μις Γουίλις. Αρχίστε να μετράτε απ' τα δεξιά.
Όταν φτάσετε στον άντρα που γνωρίζετε...
...σταματήστε σ' αυτόν τον αριθμό.
-Είστε έτοιμη; -Ναι.
Ξεκινήστε.
Ένα, δύο, τρία, τέσσερα.
Είστε σίγουρη πως είναι αυτός;
Ναι.
Τελειώσαμε, ευχαριστώ.
Εντάξει, Μάνι;
Εντάξει.
Δε βλέπω την ώρα να--
Από δω.
Συνειδητοποιείς τι έκανες στη γυναίκα μου;
Περίμενέ με.
Ύποπτος Ληστειών Απαλλάσσεται από 'Σωσία'
Ρόουζ.
Γλυκιά μου, τελείωσε.
Έπιασαν αυτόν που έκανε τις ληστείες. Τελείωσε.
Είναι ο Μάνι, Ρόουζ. Ήρθε να σε δει.
Το ξέρω.
Της ξαναλέτε τα καλά νέα;
Ναι, φυσικά.
Δε θα γίνει δίκη, Ρόουζ.
Ξέρουν πως δεν είμαι ένοχος. Έπιασαν το δράστη.
Ξέρουν πως είμαι αθώος.
Μπορούμε να ξαναρχίσουμε τη ζωή μας.
Μπορούμε να πάμε κάπου αλλού, αν σ' αρέσει καλύτερα.
Έχουμε υπέροχους φίλους, Ρόουζ.
Μας στάθηκαν σε όλα.
Ο κ. Ο'Κόνορ, το Στορκ Κλαμπ...
...οι άνθρωποι στο Κόρνγουολ. .
Κοίταξέ με, Ρόουζ.
Εντάξει.
Ρόουζ, γλυκιά μου, σ' αγαπώ.
Ο φρικτός εφιάλτης που περάσαμε τελείωσε τώρα.
Καλό αυτό για σένα.
Και για σένα, Ρόουζ.
Δεν είναι καλό για μένα, αν δεν είναι για σένα.
Δε σε βοηθάει αυτό;
Όχι.
Έκανα κάτι, Ρόουζ;
Κάτι που δεν μπορείς να μου συγχωρήσεις;
Όχι, δεν έκανες τίποτα.
Μπορώ να σε βοηθήσω, Ρόουζ;
Τίποτα δεν μπορεί να με βοηθήσει.
Κανένας.
Μπορείς να φύγεις τώρα.
Δε θέλεις να έρθεις μαζί μου;
Δεν--
Δεν έχει σημασία πού είμαι...
...πού είναι κανένας.
Τι θα κάνω στη ζωή μου;
Χωρίς εσένα δεν έχω τίποτα.
Τα παιδιά κάθε βράδυ προσεύχονται να γυρίσεις σπίτι.
-Σε χρειαζόμαστε. -Φεύγει τώρα ο άντρας σας...
...κυρία Μπαλεστρέρο.
Δε θα του μιλήσετε; Σας έφερε καλά νέα.
Είναι καλό για σένα.
Μπορείς να φύγεις τώρα.
Αλλά να ξανάρθετε.
Νομίζω πως έλπιζα να γίνει θαύμα.
Γίνονται θαύματα. Αλλά χρειάζεται χρόνος.
Ρόουζ;
Δε σας ακούει τώρα.
Δυο χρόνια μετά, η Ρόουζ Μπαλεστ- ρέρο βγήκε εντελώς θεραπευμένη.
Σήμερα ζει ευτυχισμένη στη Φλόριντα με τον Μάνι και τα παιδιά.
Αυτό που συνέβη, τους φάνηκε σαν εφιάλτης. Αλλά συνέβη...
Ευχαριστούμε τον Σέρμαν Μπίλινγκλι για τη γενναιόδωρη συνεργασία του...
...που επέτρεψε να γυριστούν ορισμένες σκηνές...
...στο Στορκ Κλαμπ στης Νέας Υόρκης.